Á sjötta tug manns unnu að því í gær að hífa flugvélina sem fórst í Þingvallavatni í febrúar af botni vatnsins. Vinna er nú lögð í að ná gögnum úr raftækjum sem fundust í vélinni.
Mikil áhersla var lögð á að varðveita sönnunargögn og gekk aðgerðin vonum framar. Vélin var lítið skemmd þegar hún kom upp úr vatninu á níunda tímanum í gær. Flakið var skoðað á vettvangi af rannsóknarnefnd samgönguslysa áður en það var flutt í rannsóknarskýli í Reykjavík. Ragnar Guðmundsson, rannsakandi á flugsviði rannsóknarnefndar samgönguslysa, segir ástand flaksins renna stoðum undir kenningar þeirra um hvað hafi gerst.
Það gefur okkur svona ákveðnar vísbendingar en við þurfum samt að skoða vélina betur og ýtarlegar því þetta er þannig að ein vísbending ein og sér gefur ekki nægar upplýsingar heldur þarf að skoða þetta með tilliti til annarra og það er vinna sem við forum í núna í framhaldingu.
Hafdís: Finnst ykkur þið hafa góða sýn á það hvað getur hafa gerst þegar þið eruð komin með flakið í hendurnar?
Það sem gæti hafa gerst hefur þrengst umtalsvert án þess að ég vilji á þessu stigi tjá mig nánar um það.
Hafdís: Voru persónulegir munir um borð?
Jú það voru persónulegir munir sem við fundum um borð. Það þarf að höndla sérstaklega. til að reyna að vernda þau. Þau voru fjarlægð úr vélinni undir yfirborðinu og sett í sérstök ílát og haldið áfram í vatni. Þessir munir eru svo teknir. Þessi raftæki eru svo tekin og þau verða höndluð sérstaklega með því markmiði að reyna að ná úr þeim gögnum
Hafdís: Eru einhver merki um að hún hafi brotlent?
Ég er á þessu stigi ekki tilbúin að tjá mig um það.
Ragnar segir ekki hægt að gefa upp hvenær niðurstöður rannsóknarinnar gæti legið fyrir.

Rannsóknarnefnd samgönguslysa vinnur nú að því að ná gögnum úr tækjum flugvélarinnar sem var hífð upp úr Þingvallavatni í gær. Vélin hefur verið flutt til Reykjavíkur til frekari rannsóknar. 